สังคมข่าวหุ้นเล็กเซียวหงส์
ดัชนีตลาดหุ้นไทยปิดตลาด 1,522.51 จุด เพิ่มขึ้น 2.86 จุด ด้วยมูลค่าซื้อขาย 46,841 ล้านบาท ไร้ปัจจัยใหม่หลังรับรู้ประเด็นสำคัญไปหมดแล้ว สัปดาห์นี้ตลาดหุ้นไทยมีลุ้นขึ้นตามกรอบจำกัด เพราะต่างชาติขายสุทธิต่อเนื่อง ประเมินแนวต้าน 1,546 จุด แนวรับ 1,500-1,480 จุด...
19 ธ.ค. 2559

ดัชนีตลาดหุ้นไทยปิดตลาด 1,522.51 จุด เพิ่มขึ้น 2.86 จุด ด้วยมูลค่าซื้อขาย 46,841 ล้านบาท ไร้ปัจจัยใหม่หลังรับรู้ประเด็นสำคัญไปหมดแล้ว สัปดาห์นี้ตลาดหุ้นไทยมีลุ้นขึ้นตามกรอบจำกัด เพราะต่างชาติขายสุทธิต่อเนื่อง ประเมินแนวต้าน 1,546 จุด แนวรับ 1,500-1,480 จุด…
*…CIMBT เพียงแค่ 2 วันหุ้นวิ่งเกือบ 60% “เก็งกำไรเกินกว่าเหตุ” เพียงมีข่าว CIMBT เปิดสาขาย่อยในร้านเซเว่น อีเลฟเว่น แม้ว่าการทยอยปิดสาขาอื่นๆ แต่มาเน้นเปิดในเซเว่นฯ ถือเป็นการบริหารต้นทุนและกลยุทธ์การเข้าถึงลูกค้าที่ดีก็ตาม แต่ราคาหุ้น “วิ่งเว่อร์” จนเข้าข่ายเสี่ยงมาเกินไป.! งานนี้มีทั้ง “เด็กดอย-หนุ่มดอย-แก่ดอย” โผล่กันเพียบ…
*…AJDราคาพลิกขึ้นมาบวกกว่า 5% ทำให้น่าสงสัยว่ามีแรงรับดีหรือไม่หรือมีข่าวดีอะไรซ่อนอยู่หรือไม่..แต่ปัจจัยที่น่าจะเป็นเชิงบวกคือ “ยอดขายตู้เติมเงิน-ยอดขายเครื่องใช้ไฟฟ้า AJ” ว่ากันว่าการอัดฉีดเม็ดเงินผู้มีรายได้น้อย 1,500-3,000 บาท จะช่วยกระตุ้นยอดขายเครื่องไฟฟ้า AJที่มีกลุ่มเป้าหมายระดับล่างได้ไม่น้อยทีเดียว ส่วนที่ยังเห็นไม่เป็นชิ้นเป็นอันคือ รายได้จากการหาลูกค้าให้ “อาลีบาบา” มาถึงตอนนี้ไม่รู้มากน้อยแค่ไหนแล้ว …
*…AS วิ่งแบบไม่ลืมหูลืมตา ราคาชนซิลลิ่งไปแล้ว เป็นที่งงและสงสัยว่า “หุ้นเกมออนไลน์” ตัวนี้มีอะไรดี เมื่อดูจากงบการเงิน 9 เดือน ขาดทุนบักโกรก 150 ล้านบาท ทำให้ไม่เห็นสาระสำคัญที่ทำให้หุ้น AS วิ่งชนซิลลิ่ง นอกจากมีมือดีเข้ามาดันราคา หรือไม่ก็อาจมีกลิ่นการเทกโอเวอร์จากทุนใหม่หรือไม่..?…
*…JAS ชัดเจนแล้วว่าไม่มีการขายหุ้นที่ซื้อคืน 1,200 ล้านหุ้นออกมามาเลย นั่นหมายถึง JASจะมีการลดทุนจดทะเบียน 1,200 ล้านบาท ด้วยวิธีการตัดหุ้นที่ซื้อคืนทิ้งไป ตามจารีตประเพณี ที่ยึดถือปฏิบัติมา 5 ครั้งแล้ว แน่นอนหลังเพิ่มทุนทำให้ “กำไรต่อหุ้น-ปันผลต่อหุ้น-มูลค่าทางบัญชีต่อหุ้น” เพิ่มขึ้นอย่างมีนัยสำคัญ..สิ่งที่น่าติดตามกันต่อไปคือแรงจูงใจ ที่จะทำให้ผู้ถือ JAS-W3(ที่มีกำหนดแปลงสิทธิ์ 30 ธ.ค. 59) จะหันมาแปลงสิทธิ์มากขึ้น แม้ต้นทุนแปลงสิทธิ์เทียบราคาแม่ดูเผินๆ อาจไม่คุ้ม..แต่อย่าลืมว่ามีอัพไซด์หลังลดทุนอีกเพียบและมองข้ามช็อตถึงปันผลต้นปีหน้า ยิ่งเย้ายวนใจให้แปลงสิทธิ์งวดนี้มากเลยทีเดียว…
*…หุ้นร้อนประจำวันที่ 16 ธันวาคม 2559ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) คือ ธนาคาร ซีไอเอ็มบี ไทย จำกัด (มหาชน) หรือ CIMBTมีผลตั้งแต่วันที่19 ธ.ค.59-6 ม.ค.60และบริษัท แฟนซีวู๊ด อินดัสตรีส จำกัด (มหาชน) หรือ FANCY, บริษัท เอสซีไอ อีเลคตริค จำกัด (มหาชน) หรือSCI, บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) หรือ TRUBBทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่19 ธ.ค.59-27 ม.ค.60ส่วนหลักทรัพย์ที่ขยายช่วงดำเนินการคือบริษัทอินเตอร์ลิ้งค์ เทเลคอม จำกัด (มหาชน) หรือ ITEL, บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC, ใบสำคัญแสดงสิทธิในการจองซื้อหุ้นสามัญบริษัท เพาเวอร์โซลูชั่น เทคโนโลยี จำกัด (มหาชน) ครั้งที่ 1 หรือ PSTC-W1, บริษัท คิวทีซี เอนเนอร์ยี่ จำกัด (มหาชน) หรือ QTCมีผลตั้งแต่วันที่  19 ธ.ค.59-6 ม.ค.60…
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานี โทรทัศน์สปริงนิวส์ดิจิตอล ช่อง 19 เวลา9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น“ ที่อัพเกรดตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาดออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยสุภชัย ปกป้อง, บูรพาสงวนวงศ์และทีมงานข่าวหุ้นธุรกิจ ตั้งแต่เวลา 9.30-11.00 น.ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆ ชั่วโมงครึ่ง…
*…แต่เท่านั้นไม่พอต่อเนื่องกันด้วย “ชัดลึกทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้องและทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น